                                                      Z A P I S N I K  

Sa  6.sjednice Općinskog vijeća Općine Brestovac koja je održana 21. prosinca 2017. godine s početkom u 18,00 sati u općinskoj vijećnici Općine Brestovac.

Nazočni članovi Općinskog vijeća: Tomislav Čočić (HDZ),Tomo Vrhovac (HDZ), Domagoj Stojaković (HDZ), Darko Markanjević (HDZ), Jozo Ilić (HDZ), Zvonko Rodić (HDZ), Tihomir Despot (HDZ), Siniša Dragaš (HDZ), Drago Stojčević (Koalicija SDP,HSS,HSU,HL), Ivan Đurčević (HDZ) i Marija Končar-Grgić (Koalicija SDP,HSS,HSU,HL), Slavko Lončarević (Koalicija SDP,HSS,HSU,HL) i Ivan Kovačević (HDZ) .
Nenazočan: Josip Pavić (HDZ), opravdao svoj izostanak.

Ostali nazočni: Zdravko Mandić, općinski načelnik i Jozo Buće, zamjenik općinskog načelnika.

Predstavnik medija, novinar Zdravko Tadić

Zapisničarka: Marija Barunović 

Predsjednik Općinskog vijeća Tomo Vrhovac moli sve vijećnike da minutom šutnje odaju počast preminulom bivšem vijećniku Stjepanu Andriću, što je i učinjeno.

Utvrđeno je da je prisutno 13 od ukupno 14 vijećnika, te se može započeti s radom po predloženom d n e v n o m  r e d u:

Sjednicu vodi predsjednik Općinskog vijeća Tomo Vrhovac, pozdravlja sve nazočne te predlaže slijedeći dnevni red s jednom nadopunom (Točka 6:Prijedlog Odluke o uvjetima i načinu ostvarivanja prava na novčanu pomoć za opremu novorođenog djeteta)
· Usvajanje zapisnika s prethodne sjednice Općinskog vijeća

1. Prijedlog Izmjena i dopuna Proračuna Općine Brestovac za 2017.godinu
2. Prijedlog zaključka o izmjeni Zaključka o odobravanju financijskih sredstava za realizaciju programa projekata od interesa za opće dobro u području kulture za 2017.godinu
3. Prijedlog izmjena Godišnjeg programa gradnje objekata i uređaja komunalne infrastrukture za 2017.godinu
4. Prijedlog Odluke o promjeni granica naselja Jaguplije i Skenderovci
5. Prijedlog Udruge hrvatskih dragovoljaca i veterana Domovinskog rata općine Brestovac
6. Prijedlog Odluke o uvjetima i načinu ostvarivanja prava na novčanu pomoć za opremu novorođenog djeteta.

Ovako predloženi dnevni red s nadopunom (točka 6) jednoglasno je usvojen.
-Usvajanje zapisnika s prethodne sjednice Općinskog vijeća

Nakon kraćeg razmatranja zapisnika sa pete sjednice Općinskog vijeća Općine Brestovac donesena je slijedeća 
ODLUKA: Usvaja se zapisnik sa pete sjednice Općinskog vijeća Općine Brestovac koja je održana 13. prosinca 2017. godine

TOČKA 1. Prijedlog izmjena i dopuna proračuna Općine Brestovac za 2017.godinu
Obrazloženje prijedloga izmjena i dopuna proračuna Općine Brestovac za 2017.godinu podnosi općinski načelnik. Ukratko notira glavni razlog za uravnoteženjem računa prihoda i rashoda budući da se planirani programi i aktivnosti nisu uspjeli realizirali, te je došlo do smanjenja prihoda od 3.145.000,00 kuna a to znači da i rashodi shodno tome moraju uravnotežiti. Glavni razlog ovog rebalansa je smanjenje u prihodima od pomoći iz inozemstva i od subjekata unutar općeg državnog proračuna u iznosu od 2.850.000,00 kuna.

To su programi koje smo kandidirali unutar programa ruralnog razvoja, a ti natječaji još nisu ni zaključeni a odnosi se na nerazvrstanu cestu Brestovac, Nurkovac , Dolac i planinarski dom u Orljavcu  na to mi ne možemo utjecati.

Ukupni prihodi i rashodi detaljno se mogu pratiti u tri kolone u posebnom dijelu izmjena i dopuna proračuna ( prva stavka plan proračuna, druga stavka povećanje/smanjenje i treća plan proračuna po rebalansu, dodao je općinski načelnik.Za raspravu se nije nitko prijavio pa je ova točka dnevnog reda dana je na glasovanje, te su jednoglasno usvojene (13 za ) Izmjene i dopune proračuna Općine Brestovac za 2017.godinu u predloženom pismenom obliku.  
TOČKA 2. Prijedlog zaključka o izmjeni Zaključka o odobravanju financijskih sredstava za realizaciju programa /projekata od interesa za  opće dobro u području kulture za 2017.godinu
Kako se neki programi nisu uspjeli realizirati iz programa i manifestacija od interesa za opće dobro u području kulture za 2017.godinu kao npr. Festival „Pismom kroz Slavoniju“
zbog bolesti, izvršena je prenamjena novčanih sredstava u korist programa djelatnosti udruga i društva u kulturi i to za KUD „Berda“ Brestovac za nabavku opreme (narodnih nošnji).
Inače povećan je i ukupan iznos novčanih sredstava za programe kulturnih projekata u iznosu od 60.000,00 kuna, dodao je općinski načelnik. Zatim je otvorena rasprava. Za riječ se javio vijećnik Slavko Lončarević koji je nazočne izvijestio da je udruga „Zlatna  dolina“ koja je glavni organizator festivala u Brestovcu pod nazivom „Pismom kroz Slavoniju“ ugašena zbog smrti g. Andrića, iako je postojao interes da se ista preuzme od strane gos. Protića glavnog urednika požeške „Kronike“, ni sam nije više siguran da li je to bio dobar ili loš potez ali tako ja kako je, dodao je vijećnik Slavko Lončarević.

Općinsko vijeće je glasovanjem, jednoglasno (13 za) usvojilo Zaključak o izmjeni Zaključka o odobravanju financijskih sredstava za realizaciju programa/projekata od interesa za opće dobro u području kulture za 2017.godinu u predloženom pismenom obliku. 
TOČKA 3.Prijedlog izmjena Godišnjeg programa gradnje objekata i uređaja  komunalne infrastrukture Općine Brestovac za 2017.godinu
Predsjednik Općinskog vijeća Tomo Vrhovac daje riječ općinskom načelniku Zdravku Mandiću da ukratko pojasni izmjenu Godišnjeg programa gradnje objekata i uređaja komunalne infrastrukture za 2017.godinu.

Općinski načelnik ukratko izlaže razlog zbog čega su nužne izmjene Programa gradnje objekata i uređaja komunalne infrastrukture Općine Brestovac za 2017. a to je izgradnja mosta na rijeci Orljavi u Boričevcima i pristupne ceste.
Zatim je otvorena rasprava, budući da se nitko za raspravu nije prijavio, prijedlog Godišnjeg programa gradnje objekata i uređaja komunalne infrastrukture za 2017.godinu dan je usvajanje, te je jednoglasno usvojen (13 za) u predloženom pismenom obliku.  
TOČKA 4. Prijedlog Odluke o promjeni granica naselja Jaguplije i Skenderovci
Državna geodetska uprava, Područni ured za katastar uputio je dopis kojim se traži Odluka o promjeni granica katastarskih općina Jaguplije i Skenderovci. Budući je završena katastarska izmjera i došlo je do promjena granica navedenih katastarskih općina, potrebno je uskladiti granice naselja te provesti u registru prostornih jedinica.
Općinsko vijeće je bez rasprave jednoglasno s trinaest (13)za usvojilo Odluku o promjeni granica naselja Jaguplije i Skenderovci u predloženom pismenom obliku.
TOČKA 5. Prijedlog Udruge hrvatskih dragovoljaca i veterana Domovinskog rata općine Brestovac  

Udruga hrvatskih dragovoljaca i veterana Domovinskog rata- ogranak Brestovac
uputila je zamolbu za ishođenje suglasnosti na obilježavanje dana hrvatskih branitelja i to na datum 22.listopada.Budući da nema zapreka glede određivanja datuma obilježavanja dana hrvatskih branitelja Općinsko vijeće je jednoglasno s trinaest (13) za donijelo Odluku o određivanju Dana branitelja Općine Brestovac u predloženom pismenom obliku.
TOČKA 6.Prijedlog Odluke o uvjetima i načinu ostvarivanja prava  na novčanu pomoć za opremu novorođenog djeteta  

Ovaj prijedlog Odluke o uvjetima i načinu ostvarivanja prava na novčanu pomoć za opremu novorođenog djeteta je novost u programu socijalne skrbi u proračunu, a samom odlukom utvrđuju se uvjeti i način ostvarivanja prava za novorođenčad od 01.siječnja 2018.godine pa na dalje. Visina novčanog iznosa za opremu novorođenog djeteta u obitelji iznosi 1.000,00 kuna, dodao je općinski načelnik.

Zatim je otvorena rasprava, kako u raspravi nije nitko sudjelovao, prijedlog odluke o uvjetima i načinu ostvarivanja prava na novčanu pomoć za opremu novorođenog djeteta dana je na glasovanje te je jednoglasno s trinaest (13) za usvojena u predloženom pismenom obliku.  
Ovim je dnevni red iscrpljen, te je sjednica zaključena u 18,27 sati.

Zapisnik vodila:                                     PREDSJEDNIK

Marija Barunović                      OPĆINSKOG VIJEĆA  OPĆINE

                                                               B R E S T O V A C

                                                                  Tomo Vrhovac
